CELEX: 32021R0237
Language: mt
Date: 2020-12-21 00:00:00
Title: Regolament Delegat tal-Kummissjoni (UE) 2021/237 tal-21 ta’ Diċembru 2020 li jemenda l-istandards tekniċi regolatorji stabbiliti fir-Regolamenti Delegati (UE) 2015/2205, (UE) 2016/592 u (UE) 2016/1178 fir-rigward tad-data li fiha jidħol fis-seħħ l-obbligu tal-ikklerjar għal ċerti tipi ta’ kuntratti (Test b’rilevanza għaż-ŻEE)

17.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 56/6
               
            
         REGOLAMENT DELEGAT TAL-KUMMISSJONI (UE) 2021/237
         tal-21 ta’ Diċembru 2020
         li jemenda l-istandards tekniċi regolatorji stabbiliti fir-Regolamenti Delegati (UE) 2015/2205, (UE) 2016/592 u (UE) 2016/1178 fir-rigward tad-data li fiha jidħol fis-seħħ l-obbligu tal-ikklerjar għal ċerti tipi ta’ kuntratti
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 648/2012 tal-Parlament Ewropew u tal-Kunsill tal-4 ta’ Lulju 2012 dwar derivati OTC, kontropartijiet ċentrali u repożitorji tad-data dwar it-tranżazzjonijiet (1), u b’mod partikolari l-Artikolu 5(2) tiegħu,
         Billi:
         
                     (1)
                  
                  
                     Ir-Regolamenti Delegati tal-Kummissjoni (UE) 2015/2205 (2), (UE) 2016/592 (3) u (UE) 2016/1178 (4) jispeċifikaw, fost l-oħrajn, id-dati effettivi tal-obbligu tal-ikklerjar għal kuntratti li jappartjenu għall-klassijiet tad-derivattivi OTC stabbiliti fl-Annessi ta’ dawk ir-Regolamenti. Dawk ir-Regolamenti jistabbilixxu d-dati differiti ta’ applikazzjoni tal-obbligu tal-ikklerjar għal kuntratti tad-derivattivi OTC konklużi bejn kontropartijiet li jkunu parti mill-istess grupp u meta kontroparti waħda tkun stabbilita f’pajjiż terz u l-kontroparti l-oħra tkun stabbilita fl-Unjoni. Dawk id-dati differiti kienu meħtieġa biex jiġi żgurat li tali kuntratti tad-derivattivi OTC ma jkunux suġġetti għall-obbligu tal-ikklerjar qabel l-adozzjoni ta’ att ta’ implimentazzjoni skont l-Artikolu 13(2) tar-Regolament (UE) Nru 648/2012.
                  
               
                     (2)
                  
                  
                     Mill-2018, l-ebda att ta’ implimentazzjoni skont l-Artikolu 13(2) tar-Regolament (UE) Nru 648/2012 ma ġie adottat b’rabta mal-obbligu tal-ikklerjar. L-applikazzjoni tal-obbligu tal-ikklerjar għall-kuntratti tad-derivattivi OTC konklużi bejn kontropartijiet li huma parti mill-istess grupp u fejn kontroparti waħda tkun stabbilita f’pajjiż terz u l-kontroparti l-oħra tkun stabbilita fl-Unjoni għalhekk ġiet differita bir-Regolament Delegat tal-Kummissjoni (UE) 2019/667 (5), jew sal-21 ta’ Diċembru 2020 jew sal-adozzjoni ta’ dawk l-atti ta’ implimentazzjoni. Minkejja l-isforzi investiti biex jiġu analizzati ġurisdizzjonijiet ta’ pajjiżi terzi li fir-rigward tagħhom jista’ jkun meħtieġ kwalunkwe att ta’ implimentazzjoni bħal dan, għadu ma ġie adottat l-ebda att ta’ implimentazzjoni skont l-Artikolu 13(2) tar-Regolament (UE) Nru 648/2012 fir-rigward tal-obbligu tal-ikklerjar. L-applikazzjoni tal-obbligu tal-ikklerjar għal dawk il-kuntratti jenħtieġ għalhekk li tiġi differita aktar sabiex jiġi evitat l-impatt ekonomiku detrimentali mhux intenzjonat li jista’ jkollha l-iskadenza ta’ dik l-eżenzjoni fuq id-ditti tal-Unjoni.
                  
               
                     (3)
                  
                  
                     Ir-Renju Unit sar pajjiż terz fl-1 ta’ Frar 2020 u l-liġi tal-Unjoni mhux se tibqa’ tapplika għar-Renju Unit u fih fil-31 ta’ Diċembru 2020. Madankollu, l-obbligu ta’ kklerjar stipulat fir-Regolament (UE) Nru 648/2012 ma jiħux f’kunsiderazzjoni l-eventwalità li Stat Membru joħroġ mill-Unjoni. Ir-Regolamenti Delegati (UE) 2015/2205, (UE) 2016/592 u (UE) 2016/1178 jispeċifikaw id-dati minn meta l-obbligu tal-ikklerjar jidħol fis-seħħ għal kuntratti li jappartjenu għal ċerti klassijiet ta’ derivati OTC. Barra minn hekk, dawn ir-Regolamenti jipprovdu għal dati differenti skont il-kategorija ta’ kontroparti għal dawk il-kuntratti. Il-kontropartijiet ma jistgħux ibassru x’jista’ jkun l-istatus ta’ kontroparti stabbilita fir-Renju Unit jew sa liema punt din il-kontroparti tkun tista’ tkompli tipprovdi ċerti servizzi lil kontrapartijiet stabbiliti fl-Unjoni. L-isfidi ffaċċjati mill-partijiet ta’ kuntratt ta’ derivattivi OTC li l-kontropartijiet tiegħu huma stabbiliti fir-Renju Unit, huma għalhekk konsegwenza diretta ta’ avveniment li huwa lil hinn mill-kontroll tagħhom u jista’ jpoġġihom fi żvantaġġ meta mqabbel ma’ kontropartijiet oħra fl-Unjoni.
                  
               
                     (4)
                  
                  
                     Biex jindirizzaw din is-sitwazzjoni, il-kontropartijiet jistgħu jkunu jridu jissostitwixxu l-kuntratt billi kontroparti stabbilita fi Stat Membru tieħu post il-kontroparti stabbilita fir-Renju Unit. Jekk, minħabba l-ħruġ tar-Renju Unit mill-Unjoni, jiġi deċiż li l-kontroparti stabbilita fir-Renju Unit tiġi sostitwita b’kontroparti ġdida stabbilita fl-Unjoni, is-sostituzzjoni tista’ tiskatta l-obbligu tal-ikklerjar jekk isseħħ fi jew wara d-data li fiha jidħol fis-seħħ l-obbligu tal-ikklerjar għal dak it-tip ta’ kuntratt. Bħala riżultat, il-partijiet jista’ jkollhom jikklerjaw dak il-kuntratt f’CCP awtorizzata jew rikonoxxuta. Peress li kuntratti kklerjati ċentralment huma suġġetti għal reġim kollaterali differenti minn kuntratti kklerjati mhux ċentralment, l-iskattar tal-obbligu tal-ikklerjar jista’ jobbliga lil ċerti kontropartijiet li ma jkomplux it-tranżazzjonijiet tagħhom, b’mod li ċerti riskji jibqgħu mhux iħħeġġjati. Sabiex ikun żgurat il-funzjonament bla xkiel tas-suq u li jkun hemm kundizzjonijiet ekwi bejn il-kontropartijiet stabbiliti fl-Unjoni, jenħtieġ li l-kontropartijiet ikunu jistgħu jissostitwixxu l-kontropartijiet stabbiliti fir-Renju Unit b’ kontropartijiet stabbiliti f’xi Stat Membru mingħajr ma jiskatta l-obbligu tal-ikklerjar.
                  
               
                     (5)
                  
                  
                     Barra minn hekk, il-kontropartijiet jenħtieġ li jingħataw biżżejjed żmien biex jissostitwixxu l-kontropartijiet tagħhom stabbiliti fir-Renju Unit. Għalhekk jenħtieġ li d-data li minnha jista’ jiskatta l-obbligu tal-ikklerjar għan-novazzjoni ta’ dawk il-kuntratti tiġi differita.
                  
               
                     (6)
                  
                  
                     Ir-Regolament (UE) Nru 648/2012 ġie emendat bir-Regolament (UE) 2019/834 tal-Parlament Ewropew u tal-Kunsill (6). Minħabba dik l-emenda, ma għadux meħtieġ li jiġu kklerjati ċerti kuntratti tad-derivattivi OTC konklużi qabel ma jidħol fis-seħħ l-obbligu tal-ikklerjar. Lanqas mhuwa aktar meħtieġ li jiġu speċifikati l-maturitajiet minimi li jifdal tal-kuntratti tad-derivattivi OTC imsemmija fl-Artikolu 4 tar-Regolament (UE) Nru 648/2012. Għalhekk, jenħtieġ li r-Regolamenti Delegati (UE) 2015/2205, (UE) 2016/592 u (UE) 2016/1178 ma jibqgħux jispeċifikaw il-maturitajiet minimi li jifdal.
                  
               
                     (7)
                  
                  
                     Jenħtieġ li r-Regolamenti Delegati (UE) 2015/2205, (UE) 2016/592 u (UE) 2016/1178 jiġu emendati skont dan.
                  
               
                     (8)
                  
                  
                     Dan ir-Regolament huwa bbażat fuq l-abbozz tal-istandards tekniċi regolatorji ppreżentati lill-Kummissjoni mill-Awtorità Ewropea tat-Titoli u s-Swieq.
                  
               
                     (9)
                  
                  
                     L-emendi tar-Regolamenti Delegati (UE) 2015/2205, (UE) 2016/592 u (UE) 2016/1178 huma aġġustamenti limitati tal-qafas regolatorju eżistenti. Minħabba l-kamp ta’ applikazzjoni limitat tal-emendi u l-urġenza tal-kwistjoni, ikun sproporzjonat ħafna għall-ESMA li twettaq konsultazzjonijiet pubbliċi miftuħa jew analiżi tal-kostijiet u l-benefiċċji potenzjali relatati. Għall-istess raġunijiet, l-ESMA ma kkonsultatx lill-Grupp tal-Partijiet Interessati tat-Titoli u s-Swieq stabbilit bl-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (7) li dwaru ġiet infurmata kif xieraq.
                  
               
                     (10)
                  
                  
                     Huwa meħtieġ li tingħata ċertezza legali lill-parteċipanti fis-suq malajr kemm jista’ jkun sabiex ikunu jistgħu jippreparaw b’mod adegwat biex jikkonformaw mar-rekwiżiti skont ir-Regolament (UE) Nru 648/2012, li l-applikazzjoni tiegħu se tkun affettwata minn dan ir-Regolament, b’mod partikolari fir-rigward tar-rekwiżiti li għalihom qed toqrob malajr l-iskadenza applikabbli attwali. Għaldaqstant jenħtieġ li dan ir-Regolament jidħol fis-seħħ b’urġenza,
                  
               ADOTTAT DAN IR-REGOLAMENT:
         
            Artikolu 1
            Emendi għar-Regolament Delegat (UE) 2015/2205
            Ir-Regolament Delegat (UE) 2015/2205 huwa emendat kif ġej:
            
                        (1)
                     
                     
                        L-Artikolu 3 huwa emendat kif ġej:
                        
                                    (a)
                                 
                                 
                                    fil-paragrafu 2, l-ewwel subparagrafu, il-punt (a) huwa sostitwit b’dan li ġej:
                                    
                                                “(a)
                                             
                                             
                                                fit-30 ta’ Ġunju 2022, fil-każ li ma tkun ġiet adottata l-ebda deċiżjoni dwar l-ekwivalenza skont l-Artikolu 13(2) tar-Regolament (UE) Nru 648/2012 għall-iskopijiet tal-Artikolu 4 ta’ dan ir-Regolament li tkun tkopri l-kuntratti ta’ derivattivi OTC elenkati fl-Anness ta’ dan ir-Regolament fejn jidħol il-pajjiz terz relevanti;”
                                             
                                          
                              
                                    (b)
                                 
                                 
                                    għandu jiżdied il-paragrafu 3 li ġej:
                                    
                                       “3.   Permezz ta’ deroga mill-paragrafi 1 u 2, għar-rigward ta’ kuntratti li jappartjenu għal klassi ta’ derivattivi OTC msemmija fl-Anness, l-obbligu tal-ikklerjar għandu jidħol fis-seħħ mit-18 ta’ Frar 2022 meta jiġu ssodisfati l-kundizzjonijiet li ġejjin:
                                       
                                                   (a)
                                                
                                                
                                                   l-obbligu tal-ikklerjar ma jkunx ġie skattat sat-18 ta’ Frar 2021;
                                                
                                             
                                                   (b)
                                                
                                                
                                                   il-kuntratti jiġu nnovati għall-iskop uniku li tiġi sostitwita l-kontroparti stabbilita fir-Renju Unit ma’ kontroparti stabbilita f’xi Stat Membru.”;
                                                
                                             
                                 
                              
                  
                        (2)
                     
                     
                        L-Artikolu 4 huwa mħassar.
                     
                  
         
            Artikolu 2
            Emendi għar-Regolament Delegat (UE) 2016/592
            Ir-Regolament Delegat (UE) 2016/592 huwa emendat kif ġej:
            
                        (1)
                     
                     
                        L-Artikolu 3 huwa emendat kif ġej:
                        
                                    (a)
                                 
                                 
                                    fil-paragrafu 2, l-ewwel subparagrafu, il-punt (a) huwa sostitwit b’dan li ġej:
                                    
                                                “(a)
                                             
                                             
                                                fit-30 ta’ Ġunju 2022, fil-każ li ma tkun ġiet adottata l-ebda deċiżjoni dwar l-ekwivalenza skont l-Artikolu 13(2) tar-Regolament (UE) Nru 648/2012 għall-iskopijiet tal-Artikolu 4 ta’ dan ir-Regolament li tkun tkopri l-kuntratti ta’ derivattivi OTC elenkati fl-Anness ta’ dan ir-Regolament fejn jidħol il-pajjiz terz relevanti;”
                                             
                                          
                              
                                    (b)
                                 
                                 
                                    għandu jiżdied il-paragrafu 3 li ġej:
                                    
                                       “3.   Permezz ta’ deroga mill-paragrafi 1 u 2, għar-rigward ta’ kuntratti li jappartjenu għal klassi ta’ derivattivi OTC msemmija fl-Anness, l-obbligu tal-ikklerjar għandu jidħol fis-seħħ mit-18 ta’ Frar 2022 meta jiġu ssodisfati l-kundizzjonijiet li ġejjin:
                                       
                                                   (a)
                                                
                                                
                                                   l-obbligu tal-ikklerjar ma jkunx ġie skattat sat-18 ta’ Frar 2021;
                                                
                                             
                                                   (b)
                                                
                                                
                                                   il-kuntratti jiġu nnovati għall-iskop uniku li tiġi sostitwita l-kontroparti stabbilita fir-Renju Unit ma’ kontroparti stabbilita f’xi Stat Membru.”;
                                                
                                             
                                 
                              
                  
                        (2)
                     
                     
                        L-Artikolu 4 huwa mħassar.
                     
                  
         
            Artikolu 3
            Emendi għar-Regolament Delegat (UE) 2016/1178
            Ir-Regolament Delegat (UE) 2016/1178 huwa emendat kif ġej:
            
                        (1)
                     
                     
                        L-Artikolu 3 huwa emendat kif ġej:
                        
                                    (a)
                                 
                                 
                                    fil-paragrafu 2, l-ewwel subparagrafu, il-punt (a) huwa sostitwit b’dan li ġej:
                                    
                                                “(a)
                                             
                                             
                                                fit-30 ta’ Ġunju 2022, fil-każ li ma tkun ġiet adottata l-ebda deċiżjoni dwar l-ekwivalenza skont l-Artikolu 13(2) tar-Regolament (UE) Nru 648/2012 għall-iskopijiet tal-Artikolu 4 ta’ dan ir-Regolament li tkun tkopri l-kuntratti ta’ derivattivi OTC elenkati fl-Anness ta’ dan ir-Regolament fejn jidħol il-pajjiz terz relevanti;”
                                             
                                          
                              
                                    (b)
                                 
                                 
                                    għandu jiżdied il-paragrafu 3 li ġej:
                                    
                                       “3.   Permezz ta’ deroga mill-paragrafi 1 u 2, għar-rigward ta’ kuntratti li jappartjenu għal klassi ta’ derivattivi OTC msemmija fl-Anness, l-obbligu tal-ikklerjar għandu jidħol fis-seħħ mit-18 ta’ Frar 2022 meta jiġu ssodisfati l-kundizzjonijiet li ġejjin:
                                       
                                                   (a)
                                                
                                                
                                                   l-obbligu tal-ikklerjar ma jkunx ġie skattat sat-18 ta’ Frar 2021;
                                                
                                             
                                                   (b)
                                                
                                                
                                                   il-kuntratti jiġu nnovati għall-iskop uniku li tiġi sostitwita l-kontroparti stabbilita fir-Renju Unit ma’ kontroparti stabbilita f’xi Stat Membru.”;
                                                
                                             
                                 
                              
                  
                        (2)
                     
                     
                        L-Artikolu 4 huwa mħassar.
                     
                  
         
            Artikolu 4
            Dħul fis-seħħ
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
         
         
            Magħmul fi Brussell, il-21 ta’ Diċembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 201, 27.7.2012, p. 1.
         
            (2)  Ir-Regolament Delegat tal-Kummissjoni (UE) 2015/2205 tas-6 ta’ Awwissu 2015 li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward ta’ standards tekniċi regolatorji għall-obbligu tal-ikklerjar (ĠU L 314, 1.12.2015, p. 13).
         
            (3)  Ir-Regolament Delegat tal-Kummissjoni (UE) 2016/592 tal-1 ta’ Marzu 2016 li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward ta’ standards tekniċi regolatorji għall-obbligu tal-ikklerjar (ĠU L 103, 19.4.2016, p. 5).
         
            (4)  Ir-Regolament Delegat tal-Kummissjoni (UE) 2016/1178 tal-Il-Ġimgħa, 10 ta’ Ġunju 2016 li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward ta’ standards tekniċi regolatorji għall-obbligu tal-ikklerjar (ĠU L 195, 20.7.2016, p. 3).
         
            (5)  Ir-Regolament Delegat tal-Kummissjoni (UE) 2019/667 tad-19 ta’ Diċembru 2018 li jemenda r-Regolament Delegat (UE) 2015/2205, ir-Regolament Delegat (UE) 2016/592 u r-Regolament Delegat (UE) 2016/1178 sabiex jiġu estiżi d-dati differiti tal-applikazzjoni tal-obbligu tal-ikklerjar għal ċerti kuntratti tad-derivattivi OTC (ĠU L 113, 29.4.2019, p. 1).
         
            (6)  Ir-Regolament (UE) 2019/834 tal-Parlament Ewropew u tal-Kunsill tal-20 ta’ Mejju 2019 li jemenda r-Regolament (UE) Nru 648/2012 fir-rigward tal-obbligu tal-ikklerjar, is-sospensjoni tal-obbligu tal-ikklerjar, ir-rekwiżiti tar-rapportar, ir-rekwiżiti tat-tekniki tal-mitigazzjoni tar-riskju għal kuntratti tad-derivattivi OTC mhux ikklerjati minn kontroparti ċentrali, ir-reġistrazzjoni u s-superviżjoni ta’ repożitorji tat-tranżazzjonijiet u r-rekwiżiti għar-repożitorji tat-tranżazzjonijiet (ĠU L 141, 28.5.2019, p. 42).
         
            (7)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).